Ceaiul verde este o băutură foarte îndrăgită de către iubitorii de ceaiuri, care pe lângă gustul său deosebit are și numeroase beneficii pentru sănătate. Această băutură este recunoscută pentru proprietățile sale nutritive, fiind bogată în antioxidanți, vitamine și minerale. Cu toate acestea, pentru a beneficia de efectele sale pozitive asupra organismului, este important să știm cum, când și în ce cantități trebuie să consumăm ceaiul verde. Descoperă din rândurile următoare informații utile care te vor ajuta să descoperi cât de benefic este consumul de ceai verde pentru organism și cum trebuie acesta consumat, astfel încât să beneficiezi de proprietățile sale.
Ceaiul verde conține cofeină?
Una dintre cele mai comune întrebări legate de ceaiul verde este cantitatea de cofeină pe care această băutură o conține.
Deși în mod obișnuit ceaiul verde este asociat cu un conținut ridicat de cofeină, această substanță este prezentă și în compoziția ceaiului verde. Cu toate acestea, vorbim despre un conținut mai scăzut de cofeină în comparație cu ceaiul negru, cafeaua, băuturile energizante sau sucurile acidulate care sunt cunoscute pentru conținutul lor de cofeină.
Cantitatea de cofeină prezentă în compoziția ceaiului verde variază în funcție de varietatea de ceai, condițiile de cultivare ale plantei respective, dar și modalitatea de procesare și preparare a ceaiului.
În medie, 230 de ml de ceai verde conțin circa 35 de mg de cofeină, însă această cantitate variază în funcție de sortiment, putând ajunge chiar la 50 de mg de cofeină per 230 de ml de ceai verde.
Când e corect să bei ceaiul verde
Pentru a beneficia de proprietățile ceaiului verde, există anumite momente ale zilei în care este recomandat să consumi această băutură.
Dimineața
Cauți o modalitate prin care să îți începi ziua bine? O ceașcă de ceai verde cu siguranță că te poate ajuta. Datorită conținutului de cofeină, ceaiul verde stimulează capacitatea de concentrare și atenția.
Mai mult decât atât, spre deosebire de cafea sau alte băuturi care conțin cofeină, ceaiul verde conține și L-Teanină, un aminoacid care are numeroase proprietăți calmante. Astfel, nu numai că îți oferă o stare de bine, dare te ajută să duci la bun sfârșit sarcinile pe care le ai de îndeplinit pe parcursul zilei.
Cu toate acestea, este important de precizat că nu se recomandă consumul de ceai verde pe stomacul gol, deoarece stimulează producerea de acid gastric.
Citește continuarea aici